text: Rød sago-suppe.
  250 g perlesago skylles i koldt vand og kommes i 5 liter kogende vand. Når det har kogt så længe, at grynene er blandet med vandet, kommes skallen af en citron og 125 g rosiner i. Syltetøj røres med saften af 2-3 citroner og - om det ønskes - en håndfuld skårne, smuttede mandler. Suppen hældes i syltetøjsblandingen, mens der røres i skålen. Retten er færdig i løbet af ½ time.
  Der kan tilbydes flødeskum i en skål for sig, sådan at enhver selv kan forsyne sig.